《古思二首 其一》
宋代·舒岳祥

耿耿不可忍，相思在东北。花月以为姿，风露以为食。

取我虞氏以，一弹三叹息。泠然不可寻，变为湘江瑟。

湘江深复深，哀哀泪千尺。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。